b'\n_START_ARTICLE_\nJohn Duigan\n_START_SECTION_\n\xc5\xbdivljenje\n_START_PARAGRAPH_\nDuigan se je rodil avstralskemu o\xc4\x8detu v angle\xc5\xa1kem Hampshiru. Leta 1961 je emigriral v Avstralijo. Sorodstvene linije ga povezujejo z ostalimi avstralskimi umetniki - njegova sestra je pisateljica Virginia Duigan, ki je poro\xc4\x8dena z re\xc5\xbeiserjem Brucom Beresfordom. Duiganova ne\xc4\x8dakinja je igralka Trilby Beresford._NEWLINE_Do sedaj je re\xc5\xbeiral 23 filmov, med drugim Romero, Lawn Dogs, The Parole Officer, Sirene in Glava v oblakih. Njegov na\xc4\x8drtovani mojstrski opus je bila trilogija o Dannyju Emblingu, projekt o umetni\xc5\xa1kemu mladeni\xc4\x8du, \xc4\x8digar \xc5\xbeivljenje kroji socialno spreminjajo\xc4\x8di avstralski svet 60. let in serija pogubnih ljubezenskih zvez. Prva dva filma trilogije, The Year My Voice Broke in Flirtanje, sta naletela na odobravanje filmskih kritikov in sta oba prejela nagradi Avstralskega filmskega instituta za najbolj\xc5\xa1i film. Tretjega filma niso posneli.'